**DIRECŢIA TRANSPORT NAVAL**

***Nr. 54610/1999***

***Data:06.01.2021***

**REFERAT DE APROBARE**

În conformitate cu prevederile art. 4 din Ordonanța Guvernului nr. 33/30.01.2003 privind înființarea Centrului Român pentru Pregătirea și Perfecționarea Personalului din Transporturi Navale – CERONAV, ale art. 12 alin (1) lit. m) din Anexa 1 din Hotǎrârea Guvernului nr. 449/10.04.2003 privind organizarea și funcționarea Centrului Român pentru Pregătirea și Perfecționarea Personalului din Transporturi Navale – CERONAV, ale art. 11 alin (4) din Ordonanța Guvernului nr. 42/1997 privind transportul maritim și pe căile navigabile interioare, republicată, cu modificările și completările ulterioare, precum și ale Hotărârii Consiliului de Conducere al CERONAV nr. 41/16.12.2020, supunem spre aprobare, introducerea cursurilor mai jos menționate în grila de cursuri obligatorii, astfel:

- **Pregătire de bază pentru operarea în siguranță a navelor care fac obiectul codului IGF** (*Specification of minimum standard of competence in the basic training for ships subject to the IGF Code (AV / 3-1))* – **cod IGF – B, tarif 981 lei / cursant**;

- **Pregătire avansată pentru operarea în siguranță a navelor care fac obiectul Codului IGF** *(Advanced training for ships personnel subject to the IGF Code (A-V/3 – 2))* – **cod IGF – A, tarif 1.716 lei / cursant**.

În conformitate cu **Anexa nr. 3 la OMT nr. 1252 din 13.08.2014**, pentru aprobarea criteriilor minime de pregătire şi perfecţionare a personalului navigant maritim român şi a sistemului de recunoaştere a brevetelor şi a certificatelor de capacitate, precum şi cu cerintele ***Convenţiei Internaţionale privind Standardele de Instruire, Certificare şi Efectuarea Serviciului de Cart pentru Navigatori (STCW) 1978*, cu amendamentele în vigoare,** se impune desfășurarea acestor cursuri în regim obligatoriu.

Având în vedere cele de mai sus, am elaborat prezentul proiect de Ordin al ministrului transporturilor și infrastructurii pentru modificarea Anexei la Ordinul ministrului transporturilor, infrastructurii și comunicațiilor nr. 244/2020 privind aprobarea tarifelor pentru prestaţiile de servicii specifice efectuate de Centrul Român pentru Pregătirea şi Perfecţionarea Personalului din Transporturi Navale -“CERONAV” pe care, dacă sunteţi de acord, vă rugăm să îl aprobaţi.

**Director**

**Gabriela MURGEANU**